CELEX: 62021TN0764
Language: hu
Date: 2021-12-08 00:00:00
Title: T-764/21. sz. ügy: 2021. december 8-án benyújtott kereset – Atesos medical és társai kontra Bizottság

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/39
            
         
      2021. december 8-án benyújtott kereset – Atesos medical és társai kontra Bizottság
      (T-764/21. sz. ügy)
      (2022/C 95/55)
      Az eljárás nyelve: angol
      
         Felek
      
      
         Felperesek: Atesos medical AG (Aarau, Svájc) és 7 további felperes (képviselők: M. Meulenbelt, B. Natens és I. Willemyns ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az alperes ismeretlen időpontban hozott, közzé nem tett azon határozatát, amely tévesen állapítja meg a Schweizerische Vereinigung für Qualitäts – und Management Systeme („SQS”) megfelelőségértékelő szervezetként való, az orvostechnikai eszközökről szóló 93/42/EGK irányelven alapuló kijelölésének lejártát, és amely határozat 2021. szeptember 28-i hatállyal törli az SQS-t az új megközelítés alapján bejelentett és kijelölt szervezetek Európai Bizottság által kezelt adatbázisáról; valamint
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első, az EUMSZ 296. cikknek és az EUSZ 5. cikk (1) bekezdésének, EUSZ 5. cikk (2) bekezdésének és EUSZ 13. cikk (2) bekezdésének alperes általi megsértésére alapított jogalap.
               
            
                  2.
               
               
                  A második, az alperes hatáskörrel való visszaélésére alapított jogalap.
               
            
                  3.
               
               
                  A harmadik, az EUMSZ 218. cikk (9) bekezdésének, „Az EU és Svájc közötti MRA” (1) 8., 18., 19. és 21. cikkének, az Alapjogi Charta 41. cikkének (2) bekezdésében foglalt meghallgatáshoz való jognak, valamint a védelemhez való jognak és a fraus omnia corrumpit általános elvének alperes általi megsértésére alapított jogalap.
               
            
                  4.
               
               
                  A negyedik, az (EU) 2017/745 rendelet (2) 120. cikkének és „Az EU és Svájc közötti MRA” (20. cikkével összefüggésben olvasott) 1. cikkének, 5. cikkének, valamint a tényleges érvényesülés, a jogbiztonság és a bizalomvédelem általános elveinek alperes általi megsértésére alapított jogalap.
               
            
         (1)  Az egyéni védőeszközökről szóló 2. fejezet, az orvostechnikai eszközökről szóló 4. fejezet, a gázüzemű berendezésekről és kazánokról szóló 5. fejezet, valamint a kötélvontatású vasutakról szóló 19. fejezet módosításáról [2018/403] szóló, az Európai Közösség és a Svájci Államszövetség Közötti, a Megfelelőségértékelés Kölcsönös Elismeréséről szóló Megállapodással Létrehozott Bizottság 2017. december 22-i 2/2017. sz. határozatával (HL 2018. L 72., 24–41. o.) módosított, az Európai Közösség és a Svájci Államszövetség között a megfelelőségértékelés kölcsönös elismeréséről létrejött megállapodás – Záróokmány – Együttes nyilatkozatok – A Svájci Államszövetséggel a személyek szabad mozgása, a légi és szárazföldi közlekedés, a közbeszerzés, a tudományos és technológiai együttműködés, a megfelelőségértékelés kölcsönös elismerése, valamint a mezőgazdasági termékek kereskedelme területén kötött hét megállapodás hatálybalépéséről szóló tájékoztatás (HL 2002. L 114., 369. o.).
      
         (2)  Az orvostechnikai eszközökről, a 2001/83/EK irányelv, a 178/2002/EK rendelet és az 1223/2009/EK rendelet módosításáról, valamint a 90/385/EGK és a 93/42/EGK tanácsi irányelv hatályon kívül helyezéséről szóló, 2017. április 5-i (EU) 2017/745 európai parlamenti és tanácsi rendelet (EGT-vonatkozású szöveg) (HL 2017. L 117., 1–175. o.; helyesbítések: HL 2019. L 117., 9. o.; HL 2019. L 334., 165. o.; HL 2021. L 241., 7. o.).